हरियाणा के करनाल के कल्पना चावला मेडिकल कॉलेज से फरार कैदी को रविवार देर शाम पुलिस ने गिरफ्तार कर लिया। आरोपी को आज पुलिस अदालत में पेश करेगी। बता दें कि बीती 14 व 15 फरवरी की रात को मेडिकल कॉलेज से पुलिस टीम को चकमा देकर कैदी सन्नी निवासी पानीपत फरार हो गया था।
 आरोपी के फरार होने के बाद एसपी गंगा राम पूनिया द्वारा ड्यूटी के दौरान लापरवाही करने पर दो कर्मचारियों को सस्पेंड भी किया गया। जबकि ड्यूटी पर तैनात दो SPO को नोटिस भी जारी किया गया था।
 जानकारी के अनुसार मेडिकल कॉलेज से फरार होने से 13 व 14 फरवरी की रात को आरोपी सन्नी ने जेल के बैरक में कपड़े से बनी रस्सी से फंदा लगाकर आत्महत्या करने की कोशिश की थी। जिसके बाद आरोपी को उपचार के लिए मेडिकल कॉलेज में दाखिल करवाया गया था। करनाल जेल उपअधीक्षक के बयान पर आरोपी के खिलाफ थाना रामनगर में आत्महत्या का प्रयास करने का मुकदमा दर्ज किया गया था।
 फरार होने के बाद से ही आरोपी की धरपकड़ के लिए सभी संभावित स्थानों पर पुलिस छापेमारी कर रही थी। इसी छापेमारी के दौरान शनिवार देर शाम को सिविल लाइन थाना की टीम ने आरोपी सन्नी को हांसी से गिरफ्तार कर लिया।
 सिविल लाइन थाना के SHO ललित कुमार ने बताया कि आरोपी से प्रारंभिक पूछताछ में खुलासा हुआ कि वह जेल में सजा काटने से बचने के लिए मेडिकल कॉलेज से फरार हुआ था। फरार होने के बाद आरोपी हांसी में अपने एक जानकार के पास छुपने के लिए जा रहा था। जिसको पुलिस टीम द्वारा दबिश देकर काबू कर लिया गया। आरोपी से अभी गहनता से पूछताछ जारी है।
 This website follows the DNPA Code of Ethics.
 
हरियाणा के करनाल के कल्पना चावला मेडिकल कॉलेज से फरार कैदी को रविवार देर शाम पुलिस ने गिरफ्तार कर लिया। आरोपी को आज पुलिस अदालत में पेश करेगी। बता दें कि बीती चौदह व पंद्रह फरवरी की रात को मेडिकल कॉलेज से पुलिस टीम को चकमा देकर कैदी सन्नी निवासी पानीपत फरार हो गया था। आरोपी के फरार होने के बाद एसपी गंगा राम पूनिया द्वारा ड्यूटी के दौरान लापरवाही करने पर दो कर्मचारियों को सस्पेंड भी किया गया। जबकि ड्यूटी पर तैनात दो SPO को नोटिस भी जारी किया गया था। जानकारी के अनुसार मेडिकल कॉलेज से फरार होने से तेरह व चौदह फरवरी की रात को आरोपी सन्नी ने जेल के बैरक में कपड़े से बनी रस्सी से फंदा लगाकर आत्महत्या करने की कोशिश की थी। जिसके बाद आरोपी को उपचार के लिए मेडिकल कॉलेज में दाखिल करवाया गया था। करनाल जेल उपअधीक्षक के बयान पर आरोपी के खिलाफ थाना रामनगर में आत्महत्या का प्रयास करने का मुकदमा दर्ज किया गया था। फरार होने के बाद से ही आरोपी की धरपकड़ के लिए सभी संभावित स्थानों पर पुलिस छापेमारी कर रही थी। इसी छापेमारी के दौरान शनिवार देर शाम को सिविल लाइन थाना की टीम ने आरोपी सन्नी को हांसी से गिरफ्तार कर लिया। सिविल लाइन थाना के SHO ललित कुमार ने बताया कि आरोपी से प्रारंभिक पूछताछ में खुलासा हुआ कि वह जेल में सजा काटने से बचने के लिए मेडिकल कॉलेज से फरार हुआ था। फरार होने के बाद आरोपी हांसी में अपने एक जानकार के पास छुपने के लिए जा रहा था। जिसको पुलिस टीम द्वारा दबिश देकर काबू कर लिया गया। आरोपी से अभी गहनता से पूछताछ जारी है। This website follows the DNPA Code of Ethics.